b'\n_START_ARTICLE_\nWien (joki)\n_START_SECTION_\nPy\xc3\xb6r\xc3\xa4ily ja jalankulku joen varressa\n_START_PARAGRAPH_\nTurvallisuussyist\xc3\xa4 py\xc3\xb6r\xc3\xa4ily ja k\xc3\xa4vely Wien-joen betoni\xc2\xaduomassa on virallisesti kielletty. Pitk\xc3\xa4\xc3\xa4n on kiistelty siit\xc3\xa4, pit\xc3\xa4isik\xc3\xb6 aivan vesirajaan rakentaa jalankulku- ja py\xc3\xb6r\xc3\xa4tie. Kannattajat uskovat, ett\xc3\xa4 virtaamaa voitaisiin turvallisesti s\xc3\xa4\xc3\xa4nn\xc3\xb6stell\xc3\xa4, kun taas vastustajat eiv\xc3\xa4t usko sen olevan mahdollista. Vuonna 2005 lyhyt osuus siit\xc3\xa4 avattiin yleis\xc3\xb6lle l\xc3\xa4hell\xc3\xa4 H\xc3\xbctteldorfin rautatieasemaa. Se on varustettu h\xc3\xa4lytys\xc2\xadj\xc3\xa4rjestelm\xc3\xa4ll\xc3\xa4 valo- ja \xc3\xa4\xc3\xa4ni\xc2\xadmerkki\xc2\xadlaitteineen, jotka kehottavat ihmisi\xc3\xa4 poistumaan, kun tulva on tulossa. T\xc3\xa4t\xc3\xa4 kulkutiet\xc3\xa4 on ehdotettu jatkettavaksi, mutta sill\xc3\xa4 on my\xc3\xb6s paljon vastustajia. Nykyinen osuus on avoinna vuosittain maaliskuusta lokakuuhun._NEWLINE_Vuonna 2013 Wienin kaupunki p\xc3\xa4\xc3\xa4tti rakentaa kolme terassia Wien-joen varteen. Kukin niist\xc3\xa4 on 2500 neli\xc3\xb6metrin laajuinen.'